**דף עבודה: "מִשֵלֵג אלְבִּין" – מלכלוך לניקיון בתהליך התיקון**

1. מדוע לדעתכם בחר כותב המזמור דווקא בדימוי הלכלוך והניקיון? איזו משאלת לב הדימוי משקף?
2. על פי פסוק יב, מה תהיה תוצאת החיטוי שיעבור החוטא?
3. בפסוק יב כתוב: "לֵב טָהוֹר בְּרָא לִי אֱלֹהִים". האם אתם מזהים קושי כלשהו בבקשה זו? מהו?

קראו את דברי הפרשנים וענו על השאלה המובאת אחריהם:

ר' אברהם אבן עזרא

**"אחר שכבר הזכיר כי חוּלָל** (האדם) **בעוון, בשל יצר הרע הנטוע באדם, נמשך להתפלל לה' שיסייע בידו להתגבר על יצרו שלא יחטא שוב, וזו משמעות 'לב טהור'".**

ר' סעדיה גאון

**"אם תמחל לי, יישאר ליבי נקי ויהיה כאילו הוא בריאה חדשה".**

1. כיצד פותר כל פרשן את הקושי? איזו פרשנות מקובלת עליכם יותר?

להלן תשובות לדף העבודה: "מִשֵלֵג אלְבִּין" – מלכלוך לניקיון בתהליך התיקון לשימוש המורה:

1. מדוע לדעתכם בחר כותב המזמור דווקא בדימוי הלכלוך והניקיון? איזו משאלת לב הדימוי משקף? רצון להתחיל מחדש, רצון שהחטאים לא ישאירו כתמים על החוטא, אמונה שהכפרה יכולה להביא לניקיון מלא של החוטא, כמו בגד שעבר חיטוי ולא נשאר בו רבב.
2. על פי פסוק יב, מה תהיה תוצאת החיטוי שיעבור החוטא? הוא יקבל לב חדש וטהור.
3. בפסוק יב כתוב: "לֵב טָהוֹר בְּרָא לִי אֱלֹהִים". האם אתם מזהים קושי כלשהו בבקשה זו? מהו? כיצד יכול אלוהים לברוא לאדם לב חדש? האם הלב יכול בכלל להיות טהור לאחר החטא?
4. כיצד פותר כל פרשן את הקושי? איזו פרשנות מקובלת עליכם יותר?

אבן עזרא: תפילת האדם לכך שלא יחטא היא שעושה את הלב לטהור; רס"ג – סליחתו של אלוהים תנקה את הלב כאילונברא מחדש.